dh-unibe/image-text_koenigsfelden-charters-post-1500 huggingface dataset:
Ich, swestˀ Angnes, eptischin ✳ un̄ der convent ✳ gemeinlich ze Kùngsveld, Sant Claren ordens in Kostenzˀ
bistum, vˀjechen un̄ tuͦn kunt allen den, die disen brief ansechent odˀ hoͤrent, dz wir den boͧngartē
und den wingarten, die ze Gebistorf under dˀ kilchen ligent un̄ ùnserm gotzhus jerlichs ein mùt kˀnen
gabent, lutˀlichs dur got ewēklich lidig un̄ lere gebē habē un̄ gebē mit disem brief an die ✳
priestˀ pfruͦnde ze Gebistorf ✳ also bescheidenlich, daz ein jeklicher lùpriestˀ, der die kilchen besingt,
da von opfer win geben sol zuͦ dˀ heiligen messe. ✳ un̄ daz zuͦ einer urkùnd so geben wir disen
brief, besigelt mit unsers conventz ingsigel₎, der geben ist ze Kùngzveld, in dem jar, do man
zalt von gotz gebûrt drizenhundurt jar, dar nach in dem fierzigestem jar, an sant Nicholans tag. ✳
Königsf. 189
Staatsarchiv
AARGAU
1340
Gebistorf xvij
umb den wingarten der lùtpriestery
zuͦgehòrig
wist j mt k₎ geltz uff
disem wingart₎ ✳ ist nach glan
damit der priester dàselbst
den maͤszwin gebe ✳
A
K
E 48 ✳
1340
✳